UNkosazana Mukoko Otholakale Emapholiseni NgolweSibili Umiswa Phambi Komthethwandaba
UMukoko labanye bakhe betheswa icala lokuqoqa ukugenqula uhulumende kaMongameli Robert Mugabe
Umkhokheli wenhlanganiso yeZimbabwePeace Project (ZPP) uNkosazana Jestina Mukoko, yena othunjwe ekuqaleni kukaMpalakazi umiswe phambi komthethwandaba ngolweSithathu kanye lamalunga eMDC ayisitshiyagalombiliathunjwe endaweni ezehlukeneyo zelizwe besetheswa umlandu wokufuna ukugenqulauhulumende kaMongameli Mugabe. Icala labo lidluliselwe phambili. Bazaphindela emthethwandaba mhlaka 29 Mpalakazi. Okwakathesi balokhu besezandleni zamapholisa. Bengatholakala belecala, uMukokolabanye bakhe balakho ukugwetshelwa ugodo. Amagqwetha alwela ilungelo loluntu asola kakhulu ukubotshwa kwabantu laba esithi yindlela yokwethusela uzulu yiZanu PF. UMukoko ubeselamaviki amathathu engaziwa ukuthi ungaphi njalo amapholisaelandula ukuthi usezandleni zawo Abanye abasiwe emthethwandana bagoqela isisebenzi se ZPP uMnu BroderickTakawira, abe MDC, uMnu Manuel Chinanzvavana lomkakhe uConcillia labanye. Umnewabowegqwetha elilwela ilungelo loluntu uMnu Harrison Nkomo, uMnu Zacharia Nkomolaye othunjwe kumaviki amathathu edluleyo ubikwa egcinwe esitokisini seStodart,eMbare eHarare. UBrenda Moyo WeStudio7 ukhulumeloMnu Harrison Nkomo othi njengemuli bajabule ukuzwa ukuthi u Zacharia uyaphilakodwa uthi badaniswe yikuthi amapholisa ayalile ukuthi bambone. Ngakwelinye icele, igqwetha elilwelailungelo loluntu uNkosazana Anna Moyo usole kakhulu ukubotshwa kukaMukoko labanye bakhe esithi badingelwa amacala abangawaziyo njalo abangawadalanga